
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 28
                                                       din 16 februarie 2018

privind participarea Municipiului Sighișoara la cheltuielile de organizare a Semifinalei Selecției Naționale Eurovision România care se va desfășura în municipiul Sighișoara, 

în data de 18 februarie 2018


Consiliul Local al Municipiului Sighişoara, întrunit în şedinţă extraordinară, convocată în baza prevederilor art. 39 alin. (4) din Legea nr. 215/2001 privind administraţia publică locală, republicată, cu modificările şi completările ulterioare,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.111/05.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresele Studioului Teritorial Tîrgu Mureș TVR, înregistrate la Municipiul Sighişoara cu nr. 747/11.01.2018 și cu nr. 1.190/15.01.2018, prin care solicită încheierea unui parteneriat în vederea organizării  Semifinalei Selecției Naționale  Eurovision România 2018, care se va desfășura în data de 18.02.2018, în municipiul Sighișoara;
Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Biroul buget, contabilitate, salarizare din cadrul Municipiului Sighişoara salarizare a confirmat existența disponibilității bugetare constând în suma de 93.000 lei, pentru participarea Municipiului Sighișoara la cheltuielile de organizare a Semifinalei Selecției Naționale Eurovision România 2018 care se va desfășura în data de 18.02.2018, în condițiile Legii nr. 273/2016 privind finanțele publice locale, cu modificările și completările ulterioare;  

Ţinând cont de prevederile art. 36 (7) lit. “a” din Legea nr. 215/2001, Legea administraţiei publice locale, republicată, cu modificările şi completările ulterioare ,, consiliul local hotărăște, în condițiile legii, cooperarea sau asocierea cu persoane juridice române sau străine în vederea finanțării și realizării în comun a unor acțiuni, lucrări, servicii sau proiecte de interes public local”;

Având în vedere prevederile Hotărârii Consiliului Local Sighișoara nr. 6/25.01.2018 privind organizarea și desfășurarea Semifinalei Eurovision România în Municipiul Sighișoara, în data de 18 februarie 2018;

Văzând Raportul de specialitate nr. 3.110/05.02.2018 al Direcției Relaţii Publice și Comunicare, prin care se justifică oportunitatea participării la cheltuielile de organizare a Semifinalei Selecției Naționale Eurovision România 2018, în parteneriat cu Televiziunea Română – Studioul Teritorial Tîrgu Mureș, îndeplinindu-se prevederile legale în acest sens;


În temeiul prevederilor art. 36 (2) lit. „d” şi „e”, (6) lit „a” pct. 4, (7) lit „a”, (9),  art. 45 (2), art. 115 (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:
Art. 1. Se aprobă cooperarea Municipiului Sighișoara cu Televiziunea Română – Studioul Teritorial Tîrgu Mureș pentru organizarea Semifinalei Selecției Naționale Eurovision 2018, care se va desfășura în municipiul Sighișoara, în data de 18 februarie 2018. 

Art. 2. Se aprobă alocarea sumei de 93.000 lei din bugetul local, pentru participarea la cheltuielile de organizare a evenimentului – servicii de scenotehnică, suma fiind decontată pe baza documentelor justificative.

Art. 3. Se aprobă încheierea Convenției de cooperare, între Municipiul Sighişoara şi Televiziunea Română – Studioul Teritorial Tîrgu Mureș, conform anexei, care face parte integrantă din prezenta hotărâre.

Art. 4. Se împuterniceşte Primarul Municipiului Sighişoara, Ovidiu - Dumitru Mălăncrăvean, cu semnarea Convenției de cooperare, încheiată între Municipiul Sighişoara şi Televiziunea Română – Studioul Teritorial Tîrgu Mureș, prevăzută la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara,Viceprimarul Municipiului Sighişoara, Direcția Relații Publice și Comunicare, Biroul buget, contabilitate, salarizare, Biroul Juridic şi Televiziunea Română – Studioul Teritorial Tîrgu Mureș.

Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

              Toth Tivadar                                  Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 10 voturi ”pentru”, 2 voturi ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;  

  1 ex  Direcția Relații Publice și Comunicare;
  1 ex. Biroul Juridic;

  1 ex. Televiziunea Română – Studioul Teritorial Tîrgu Mureș.
10 ex. 
S.D.S.
